Diit 138
Dit tɛthä lɔaac
(Dit Dee-bid)
1
Ɣän bä ji̱ liak lö Kuoth Nhial,
kɛ lɔcdä kɛɛliw,
bä ji̱ puany kɛ dit
nhiam kua̱ri.
2
Ɣän bä pal ɛ luɔtdä ni luaakdu
min rɛl gɔɔydɛ rɔ,
ɣän bä ciötdu liak kɛ kui̱
nho̱kädu kɛnɛ gɔɔydu,
kɛ ɣöö ciötdu kɛnɛ ruacdu
la̱th wi̱i̱ kä ti diaal.
3
Mɔ cä ji̱ cɔlɔ, la looci ɣä,
kä curi ti̱eeydä jakä
liakɛ rɔ kɛ buɔ̱m.
4
Bi kua̱r wec muɔ̱ɔ̱n diaal ji̱ puany
lö Kuoth Nhial,
kɛ ɣöö ca ruacdu liŋ.
5
Akɛ liakɛ lät Kuɔth Nhial,
kɛ ɣöö di̱t buɔ̱m Kuɔth Nhial.
6
Cäŋ ni mɔ te Kuoth ni nhialɔ
tiitdɛ nɛy tin
mua̱l mua̱a̱l,
duundɛ ɣöö nɔ̱a̱nɛ kɛ ji̱ liakä.
7
Ɛ cäŋ ni mi ja̱lä rɛy rikni mi,
curi tëkdä gaŋ,
kä curi ɣä kän kä gak ji̱ tɛ̈rä
kɛ buɔ̱mdu.
8
Bi Kuoth Nhial ɣä lät
kä min cɛ la̱r ɣä,
kɛ ɣöö nhökdu tëë thi̱n
amäni cäŋ kɛl
lö Kuoth Nhial.
/Cu la̱t tetniku bäny piny.
